google/wiki40b huggingface dataset:
Gerhard Wessel

Bakgrunn

Gerhard Wessel var sønn av en protestantisk pastor.

Tidlig militær karriere, annen verdenskrig

Etter abitur ble han yrkessoldat i det daværende Reichswehr fra 15. oktober i 1932 ved 5. artilleriregiment stasjonert i Ulom. Han ble utdannet offiser ved infanteriskolen i Dresen fra 1933 til 1934. og ved artilleristolen i Jüterbog. Fra oktober 1935 var han ved artikkeriregiment 41, så oberstløytnant og adjutant ved to regimenter i to år.
Under andre verdenskrig tjenestegjorde han i forskjellige stabsfunksjoner før han i 1943 ble knyttet til den militære etterretningstjenesten Fremde Heere Ost (FHO) som ble ledet Reinhard Gehlen. På slutten av krigen var han en kort periode fungerende leder for FHO. Han hadde graden major fra 1943 og graden oberstløytnant fra 1944.

Etterkrigsatiden

I begynnelsen av den kalde krigen ble han rekruttert av sin gamle sjef Gehlen til en lederstilling i Organisation Gehlen, en ny etterretningsorganisasjon bygget opp i samarbeid med CIA. Han jobbet for Organisation Gehlen til 1952, da han ble ansatt i Amt Blank, forløperen til det vesttyske Forsvarsdepartementet.
I 1955 ble han ansatt som oberst i Bundeswehr og året etter ble han knyttet til den militære etterretningstjenesten, Militärischer Abschirmdienst (MAD). Fra 1957 til 1962 var han avdelingsleder for etterretning i Forsvarets overkommando, Führungsstab der Streitkräfte. Fra 1962 til 1963 kommanderte han panserbrigade 2 i Braunschweig, og han ble forfremmet til generalmajor i 1963. Han ble kort etter forfremmet til generalløytnant og var Forbundsrepublikken Tysklands representant i NATOs militærkomité med arbeidssted i Paris, senere Brussel fra 1963 til 1968.

Sjef for Bundesnachrichtendienst

1. mai 1968 etterfulgte han Gehlen som president for Bundesnachrichtendienst (BND). Han førte en åpnere politikk som også muliggjorde at organisasjonens kjerneoppgaver, kontraspionasje,. kunne få en mer konsentrert innsats.
Han ble ikke rammet av omveltningene og granskningene som fulgte avsløringen i 1974 av den østtyske storspionen Günter Guillaume, som var blitt assistent tett på forbundskanbsler Willy Brandt. Wessel hadde ikke gått god for at Guillaume kunne få sin stilling i Bundeskanzleramt.
Han ble pensjonert 31. desember 1978 og ble etterfulgt av Klaus Kinkel.
Arturo Sandoval

Trivia

Rollen som Arturo Sandoval i storfilmen For Love or Country: The Arturo Sandoval Story ble gestaltet av Andy García.
Magma

Magma er smeltet stein som befinner seg under jordskorpen. Magmaen er lett og befinner seg under høyt trykk, og kan derfor trenge opp til overflaten blant tyngre skorpebergarter og strømme ut som følge av jordskjelv og vulkanutbrudd (erupsjon) eller gjennom sprekker og ganger i jordskorpen (intrusjon). Når magma kommer opp til overflaten som flytende steinmasse av 800 - 1250 graders varme, kalles den lava. Ordet "magma" er gresk og betyr grøt eller deig. 
Magmaen er lettere enn de nedre, størknede bergartene i jordskorpen, og stiger derfor oppover. Grunnlaget for at jordskorpen åpner for magmaen er ofte enten at det finnes et varmepunkt (diapir) som magmaen stiger opp langs, eller at jordskorpen sprekker som følge av platetektonikk. Av magma dannes magmatiske bergarter som kan størkne allerede under overflaten (dypbergarter), på overflaten (dagbergarter), eller i sprekker som siden blottstilles (gangbergarter). Når magma størkner i sprekker og ganger stivner den sakte, slik at intrusive gangbergarter ofte er grovkornede. Når magmaen trenger helt opp til den kalde jordoverflaten som dagbergarter stivner den raskt og får en mer finkornet sammensetning. I begge tilfeller vil bestandige mineraler krystalliseres i smeltemassen.
består av tidligere utkrystalliserte mineraler, vanndamp, og en rekke ufarlige eller farlige gasser som eksempelvis karbondioksid, metan og klor. Vulkansk erupsjon av magma (lava) kan føre til gassutslipp som fører til død blant mennesker og dyr.
Marcus Rashford

Landslaget

27. mai 2016 fikk han sin første landskamp for England mot Australia. Han scorte også sitt første landslagsmål i samme kamp.
Han ble tatt ut i Englands EM-tropp til EM i Frankrike 2016.
Han ble tatt ut i Englands tropp til VM i fotball 2018 i Russland.
Longipalpus

Utseende

Små til middelsstore, avlange, blanke, lysbrunlige trebukker. Antennene er omtrent så lange som kroppen. Pronotum er tydelig lengre enn bredt og har et par rundede knøler i midten. Dekkvingene har markerte "skuldre" og parallelle sider. Beina er middels lange med mer eller mindre klubbeformede lår og tynne legger.

Utbredelse

Slekten er utbredt fra Thailand i vest til Fiji i øst.
Spiller Nummer 10

Spiller Nummer 10 er et musikkalbum med Oral Bee, utgitt i 2007.
West Point Mint

West Point Mint er en avdeling av det amerikanske myntverket United States Mint, avdelingen holder til i West Point, New York, ikke langt fra United States Military Academy.
Avdelingen ble etablert i 1937. Avdeling produserer i dag ikke mynter for sirkulasjon, bare minnemynter. Myntene produsert ved avdelingen er merket med en liten W.
Taganga

Taganga er en by utafor Santa Marta på den karibiske kysten nord i Colombia. Den utgjør et corregimiento i distriktet Santa Marta i departementet Magdalena. Byen har omtrent 3000 innbyggere.
Taganga er et svært populært turistmål, særlig på grunn av de mange strendene. Byen ligger også like ved Tayrona nasjonalpark.
Beilungang kullkraftverk

Beilungang kullkraftverk er et kullkraftverk ned Ningboi prprovinsen Zhejiang, i det østlige Kina. Det har en installert produksjonskapasitet på 1.800 MW, fordelt på 3 like store blokker. Det ligger ved siden av et eksisterende 1.200 MW-anlegg i Beilun-distriktet i kommunen Ningbo. Utbyggingen skjedde fra 1995til 2000. Operatør er Zhejiang Beilun Power Generation Co Ltd.
Utstyret er fra Mitsui og Toshiba og anlegget fikk, som det første i Kina, delfinansiering fra Verdensbanken.
Larry

Etymologi

Larry er en engelsk kjæleform av Lawrence, en engelsk form av Laurence, som har opprinnelse i det romerske tilnavnet Laurentius, «fra Laurentum».
.
Christiania Roklub

Historie

CR var eksklusiv fra starten, med høy kontingent. I 1882 ble det satt opp et båthus på Brandskjæret, ytterst på Filipstad. Klubben var medarrangør på den første Holtekilenregattaen i 1883, med lag fra både Stockholm og København. Med stiftelsen av «Norsk forening for Roidrett», senere Norges Roforbund, i april 1900 ble CR-medlem, arkitekt Ole Sverre den første formann.

1900–1950

Klubben stiller internasjonalt og vinner blant annet åtter seier i Henley 1921, og ikke minst bronsemedaljer i firer med styrmann i OL 1912 og OL 1920. 
Fra 1908–1938 var Hannibal Fegth formann. Han fikk med seg flere bidragsytere, deriblant en stor pengegave fra Christoffer Hannevig og arkitekttegninger fra Ole Sverre. Dermed ble prosjektet med eget klubbhus realisert 18. juli 1925, med kong Haakon VII til stede. Det samme året vant Christiania Roklub vant nordisk mesterskap i både åtter og firer uten styrmann. Medlemstallet steg til 762 i 1926. 
CR investerte i en motorbåt som trenerne kunne instruere fra, de fikk også en instruksjonsbåt for nybegynnere. Resultater lot ikke vente på seg. Under Norgesmesterskapet i 1933 tok klubben med seg syv titler. I 1935 fikk klubben egen båtmann som vedlikeholdt båtene. CR representerte Norge under OL i Berlin i 1936. Etter krigen kom det godt med å ha egen båtbygger, på grunn av mangel på materiell. CR representerte Norge i firer også under OL i London i 1948.

1950–2005

På 1950-tallet engasjerte klubben engelsk trener uten ønskede resultat. Klubben fikk ny sportslig opptur fra 1960, men økonomisk trange tider. Klubben arrangerte danseaftener om høsten og hadde lysreklame for Frydenlund Bryggerier på taket. Nye medlemmer kom til klubben, men nå dukket nye utfordringer opp. Trening i Frognerkilen eller Oslofjorden ble vanskelig på grunn av annen båttrafikk og bøyer som ble lagt ut. 
Klubben valgte Gjersjøen ved Mosseveien som ny treningsarena, men det var tungvint og vanskelig med båtopplag. Vintertrening ble utført i bassenger på skoler og i en fastspent aluminiumsbåt i Vestkantbadet. Klubben fikk etter hvert bruke Bogstadvannet til treningsarena. 29. mai 1973 ble det innviet en kombinert båthall og klubbhus her. CR ble med dette delt i turroing fra klubbhuset Kongen på Frogner, og race trening på Bogstad. Driften av CR ble sikret gjennom leieavtaler som tidligere formann Reidar Knoph fikk i stand med firmaer som hadde maritim bakgrunn. 
Etter behandling to generalforsamlinger på rad ble klubben endelig åpnet for damer i 1976. Damene viste seg fort sterke,  i dag har de større bredde enn herrene, og står for over halvparten av seirene til klubben. Medlemstallet i denne perioden varierte fra 355 til 530.                                         
Mot slutten av 1970-årene ble det innført egne konkurranseklasser for eldre deltakere, veteranroing kalt «Masters». Noe senere kom innendørsroing på Concept-maskiner. Christiania Roklub var ledende på begge områder.
Klubben har også startet «Roskolen», en opplæring i roing og bruk av utstyr for nye medlemmer. I 2003 gjennomgikk 145 nye medlemmer roskolen.
Lutz Pfannenstiel

Klubbkarriere

Han er mest kjent for å ha spilt for 24 forskjellige klubber over hele verden i løpet av sin karriere. Da han signerte for den brasilianske klubben Hermann Aichinger, hadde han spilt fotball på alle de seks kontinentene.
Da han spilte i Singapore ble han anklaget for å hjelpe mafiaen med kampfiksing. Han satt fengslet i tre måneder, men ble aldri funnet skyldig av verken en dommer eller jury. Etter å ha passert flere løgndetektortester ble han til slutt sluppet fri, 16 kg. lettere og et titalls tusen dollar fattigere.
26. desember 2002 var han klinisk død tre ganger etter en kollisjon da han spilte for Bradford Park Avenue mot Harrogate Town i UniBond League. Skaden var så alvorlig at dommeren, John Moss, valgte å avbryte kampen. Bradford Park Avenue ledet 2-1 i det kampen ble avbrutt.
Mens Pfannenstiel spilte for Bærum i 2003 var det flere speidere fra europeiske toppklubber på kampene. De var der for å se nærmere på Nick Rios Haugen. Ifølge han selv, skal speiderne ha vært på fire kamper, og Pfannenstiel ble banens beste i samtlige. Dette resulterte i at han ble tilbudt en måneds prøvespill med AC Milan. Italienerne var fornøyd med Pfannenstiel, men valgte å la ham gå til Calgary Mustangs.
For øyeblikket er Pfannenstiel spillende trener i Manglerud Star.
Point of Ayre

Fyrtårnet

Fyrtårnet på Point of Ayre er det eldste fyrtårnet på Man. Det ble tegnet og bygget av Robert Stevenson, bestefar av den kjente forfatteren Robert Louis Stevenson, og tårnet ble første gang tent i 1818. Lyset har en nominell utstrekning på 27 km ved en høyde på 32 meter. Fyrtårnet som er 30 meter høyt er malt med to karakteristiske røde bånd, og lyset kan bli klart sett på tvers over havet i sørvestlige Skottland.
På grunn av de stadige endringene og ansamling av grus fra havstrømmene ble et mindre lys (til daglig referert til som winkie) bygget 231 meter på sjøsiden av hovedtårnet i 1899. Dette lyset ble plassert ytterligere 77 bortenfor i samme retning av samme årsak i 1950.
Fyrtårnets bygninger og eiendom har vært i privat eie siden 1993 da fyrtårnet ble helautomatisert. Lyset blir fortsatt drevet av skotske Northern Lighthouse Board i Edinburgh. I august 2005 ble tåkesignalet ved fyrtårnet avviklet grunnet påliteligheten og tilgjengeligheten av GPS og moderne sjøfartssporingssystemer.
Barnas Jazzhus

Barnas Jazzhus er en konsertarrangør med klubbmedlemskap i Norsk Jazzforum. Barnas Jazzhus har base i Oslo, og har spesialisert seg på å utvikle konsertkonsepter der barn kan spille jazz.

Prosjekter

I 2012 ble konsertserien Barnas Jazzcafé utviklet. Senere samme år ble den internasjonale festivalen Kids in Jazz etablert. Aktivitetene på Barnas Jazzcafé vakte oppmerksomhet i norske fagmiljøer, og Barnas Jazzhus ble i februar 2013 kåret til årets norske jazzklubb.
Dette førte til videre utbredelse av konseptet, og Barnas Jazzcafé ble etterhvert arrangert i Ski, på Nasjonal jazzscene, på klubbene Hallstairs og Kamihikoki i Sapporo, på klubben Hey Joe, i Yokohama, og i Stavanger.
Våren 2014 inngikk Barnas Jazzhus et samarbeid med Kampenjazz i forbindelse med UNESCOs markering av International Jazz Day. Her deltok unge utøvere fra Sveits, Sverige, Østerrike, og ulike deler av Norge. Faglig ansvarlig for Barnas Jazzhus er Odd André Elveland som i 2014 mottok Ella-prisen for sitt arbeid med barn og jazz.
Pascendi dominici gregis

Pascendi dominici gregis er en pavelig encyklika som ble promulgert av pave Pius X den 8. september 1907. Heri gies en systematisk beskrivelse av den såkalte modernismen, hvoreid det også fremgår at dette tankesystem i sin helhet ikke fremgår hos noen enkelt av «modernistene». Etter allmen oppfatning var dokumentets redaktører Joseph Lemius for den dogmatiske og Louis Billot for den praktiske delen. Encyklikan foregriper antimodernisteden, som ble innført i 1910.
Polly Samson

Bakgrunn

Hennes far var Lance Samson (død 4. februar 2013), en avisredaktør og tidligere diplomatisk korrespondent for den kommunistiske britiske avisen The Morning Star, som kom til England i 1938 som en ti år gammel jødisk flyktning. Hennes mor er forfatteren Esther Cheo Ying (født i 1932 i Shanghai i Kina), halvt kinesisk og halvt engelsk, som utga boken Black Country to Red China (2009), om hennes tid som major i Mao Zedongs røde hær.
I henhold til hennes biografi på eget nettsted var hun et ensomt barn som tidlig begynte å skrive forteller. På 1970-tallet flyttet familien først til Cornwall, dretter Devon.

Karriere

Etter en vanskelig barndom begynte hun å arbeide som teleksoperatør til hun dro til London hvor hun fikk arbeid i et forlag. Der møtte Hun skuespilleren og forfatteren Heathcote Williams (født 15. november 1941) som hun hadde sin første barn med, sønnen Charlie.
Etter fødselen ble hun etterlatt hjemløs som husokkupant, men ble tatt vare på av journalist Cassandra Jardine (1954–2012) for en tid.
Etter bruddet med Williams møtte hun David Gilmour, sanger og gitarist i Pink Floyd, som hun giftet seg med i 1994 i løpet av Pink Floyds Division Bell-turne. De bor i West Sussex. Hennes sønn Charlie er adoptert av Gilmour, og de har tre barn sammen: Joe, Gabriel, og Romany. Gilmour har fire barn fra et tidligere ekteskap.
Polly Samson har skrevet korte fortellinger for BBC Radio 4 og har utgitt en samling kalt Lying in Bed (1999) og en roman, Out of the Picture (2000), foruten at hun også har bidratt med tekststykker og fortellinger til mange andre bøker og utgivelser som Gas and Air (2003), Girls Night In (2000), A Day in the Life (2003), og The Just When Stories (2010). I november 2010 ble hennes foreløpig siste novellesamling utgitt, Perfect Lives.
Samson er kreditert som medforfatter på sju av sangene på albumet The Division Bell, og, med retrospektiv kildeangivelse til Clare Torry for hennes sang på «The Great Gig in the Sky», er hun den ene av kun to kvinnelige medforfattere på noen Pink Floyd-sanger. Hun skrev også sangtekster for Gilmours album fra 2006, On an Island, hvor hun også bidro på piano og sang.
Hun er også en ivrig fotograf.
The Players Championship

The Players Championship er en golfturnering for mannlige profesjonelle golfspillere som finner sted hvert år i mai. Arrangementet ble grunnlagt i 1974 og har siden 1982 vært spilt på TPC at Sawgrass i Florida, og ble frem til og med 2006 arrangert i mars. Turneringen inngår i PGA-touren, men teller ikke på Europatouren.
The Players Championship byr på den høyeste premiepotten av alle golfturneringer (8 millioner dollar i 2005), og kalles ofte «den femte major», selv om den ikke har offisiell status som majorturnering. The Players Championship har som regel det sterkeste startfeltet blant alle golfturneringer.
Sæter (Tjeldsund)

Sæter er ei bygd i Tjeldsund kommune i nordre del av Nordland med omkring 200 innbyggere.
Bygda som ligger mellom Kongsvik og Hårvik på Hinnøysiden av kommunen, hadde inntil 1980-tallet dagligvarebutikk.
Over bygda ruver fjellet Sætertinden, som et av de høyeste på Hinnøya.
Mellom Smiberget ved Sæter er det båtforbindelse til Hov ved kommunesenteret Hol på Tjeldøya. Europavei 10, som går gjennom bygda, var her svært smal, noe som førte til en rekke trafikkulykker. Veien er nå blitt utbedret.
Politikeren Bjarne Berg-Sæther er født i bygda.
Fylkesvei 2844

Fylkesvei 2844  går mellom Refsal og Borgevad i Modum kommune. Veien er 2,2 km lang.
Frem til 2019 hadde veien betegnelsen Fylkesvei 150.
Johann Friedrich Wilhelm Herbst

Liv og virke

Herbst var sønn av presten Nikolaus Herbst (1705–1773) og Anna Elisabeth von Oven (1721–1746). Han studerte teologi og underviste i Halle, senere i Berlin. Han ble presteordinert i 1769. Først var han prest i militæret, bl.a. ved militærakademiet Kadettenhaus i Berlin, senere hadde han andre stillinger i den evangeliske kirka.
Ved siden av prestegjerningen var han en interessert zoolog som beskrev flere arter. Han beskjeftiget seg særlig med å systematisere insekter og andre virvelløse dyr og publiserte en rekke innflytelsesrike bøker om temaet. Herbst var eier av en omfattende insektsamling.
Crinarnoldius

Utseende

Middelsstore, avlange, blanke, gulbrune eller svarte trebukker. Antennene er nokså kraftige og lengre enn kroppen. Pronotum har rundede sider, dekkvingene er parallellsidige med omtrent rettvinklede "skuldre". Beina er slanke og forholdsvis korte.

Utbredelse

Slekten er kjent fra Sør-Afrika, Mosambik og Namibia.
Bodin kirke

Arkitektur og inventar

Bodin kirke fremstår som en middelalderkirke. Mesteparten av inventaret er imidlertid fra 1600-tallet, og veggene i hoveddelen av kirken er fra 1894. Mesteparten av kirken ble revet i 1893, da den var i dårlig forfatning. Planen var å bruke det nordvendte tverrskipet, som ikke ble revet, som kor, og bygge en ny langkirke i tre, men bygde i stedet hovedskipet og koret opp igjen i gammel stil. Nordskipet ble bygget i 1784 som påbygg til den eldre steinkirken.
Kirken var tidligere et pilegrimsmål, og i karmen ved den gamle inngangsdøren i våpenhuset er det et innhugd kors pilegrimene trolig har berørt før de gikk inn i kirken.
Tårnet er fra 1964 og bygd slik et tidligere tårn fra rundt 1750 så ut. Dette tårnet ble ødelagt av lyn i 1858.
På ytterveggen av «nykirka» er gravsteinen til sokneprest Hans Lauritzen Blix (1596-1666) satt opp.

Statuer i kirken

Det er flere gamle statuer i kirken. I et skap ved prekestolen står tre statuer man antar er fra omtrent 1500. Statuene er av St. Kristoffer, Anna, Marias mor sammen med Maria og Jesus samt en biskop, mest trolig Nikolas av Myra. I nordskipet er det en statue av Elisabet, Døperen Johannes' mor.

Alteret

Alteret er bygd av rester fra  alteret fra middelalderen. Mellom 1894 og 1964 ble disse restene brukt som dørhelle til kirken, men ble tatt inn igjen i forbindelse med restaurerinegn i 1964.

Prekestolen

Prekestolen er fra rundt 1650, mens maleriene på den er fra rundt 1750. Disse viser de fire evangelistene og skal i følge tradisjonen være malt av Gottfried Ezekiel. Himlingen over prekestolen er også fra 1600-tallet, og har et due-symbol, for å symbolisere Den hellige ånd.

Altertavlen

Altertavlen er fra 1670, og er en gjennomskåret, barokk altertavle med ornamenteringer og andre utskjæringer. Tavlen har over tretti fremstillinger av engler. Midtfeldtet viser hendelsene i påsken, med korsfestelsen som midtpunktet, med nattverden under denne og jesu begravelse nederst. Øverst er den oppstandne Kristus.
På sidene er de som vitnet om Jesus. Nederst er det figurer fra Det gamle testamentet, Moses til venstre på tavlen og Aron til høyre. Over dem er står apostelen Paulus til venstre og apostelen Peter til høyre. Over dem står evangelistene.
I tillegg viser tavlen Adam og Eva samt Jesu dåp av døperen Johannes. Den har også ornamentale ørnehoder. Tavlen ble malt av Gottfried Ezekiel i 1745.

Døpefont

Døpefonten er fra 1964 og lagd av marmor fra Fauske.

Orgel

Kirkens orgel er fra 2003. Orgelet er en kopi av orgler fra 1700-tallet og har 26 stemmer og rubdt 1800 piper. Samtidig med orgelet ble orgelgalleriet bygd.

Veggtepper

Veggteppet over døpefonten samt det store teppet på nordveggen er lagd av Grethe Lein Lange. Teppene er fra henholdsvis 1964 og 1990.
Ekne

Bakken

Bakken er en nå bortkommen gård. Navnet brukes om grenda omkring nordenden av Byavatnet og sørenden av Byaelva. Grenda har også blitt kalt Bakkengrenda og Byagrenda. Bakken var tidligere Eknes bygdesentrum; nå avløst av Falstad. Bakken har hatt skole, meieri, mølle, butikk, postkontor, lege, bakeri, båtbyggeri, bigård, bank, skomaker, telefonsentral og el-verk.
Solbakken skole på Bakken ble erstatta av Solvang skole på Falstad omkring 1940. I våre dager har Bakken gårdsbruk, bedebus og barnehage, og nytt el-verk er åpna.

Falstad

Falstad er navn på tre gårder, og en lite brukt betegnelse på Eknes nåværende bygdesentrum. Falstad ligger innerst i Falstadbukta, ved Byaelvas utløp. Ekne kirke ble flytta dit i 1893, da kirka på Gevik (ved Vestrum i Bergbygda) ble revet. 
En av Falstad-gårdene ga også navn til Falstad fangeleir, en tysk konsentrasjonsleir under siste verdenskrig. Der er i dag Falstadsenteret, museum og menneskerettighetssenter. Retterstedet og gravplassen fra konsentrasjonsleiren, Falstadskogen, er i dag nasjonalt krigsminnested.

Hyttelva

Hyttelva ligger i Bergbygda. Gårdene Bakkheim og Vestli ligger ved Hyttelva, som går fra Sønningen med utløp ved Vestrumsbukta, ved nøst som tilhører Bakkheim. 
Elva har hatt kverner i middelalderen – 3 er nevnt i 1432, stamp i Stampfossen, sagbruk i Sagfossen og ei smeltehytte som elva har navn etter. Smeltehytta var knyttet til kobbergruvene på Ytterøy, hvor det ikke var tilstrekkelig fossekraft til å drive ei smeltehytte. Smeltehytta ble drevet fra før 1600 og antagelig fram til 1673, eventuelt fram til 1699. Da det senere var drift i gruvene på Ytterøy 1750-53 ble det brukt ei smeltehytte på Gran ved Levanger.
Sykling under Europalekene 2019

Sykling under Europalekene 2019 ble arrangert i Minsk Arena og langs gatene i Minsk fra 22. til 30. juni. 542 utøvere deltok i 24 øvelser, fordelt på fire øvelser på landevei og 20 øvelser på bane.
Nattpatruljen

Nattpatruljen var en norsk dokumentarserie som gikk på TV-kanalen MAX fra 7.Januar 2013 til 30.April 2015. Serien gir et innblikk i hvordan norsk politi jobber på natten og hva som de omgår mest av på nettene. Serien har også gått fra flere steder i Landet, noe som har gjort at politifolkene fra Nattpatruljen har blitt populære politibetjenter.
Petit-Goâve

Petit-Goâve er en kystby i departementet Ouest i Haiti. Den ligger ca. 68 km vest for hovedstaden Port-au-Prince. Den hadde i 2012 en beregnet folkemengde på 98 768, med 165 061 i kommunen med samme navn.
Byen er en av de eldste i landet, og navnet Goâve ble gitt av de lokale indianerne. Spanjolene kalte den Aguava ved slutten av 1500-tallet. Etter at Frankrike ble kolonimakten ble byen delt i to halvdeler; Grand-Goâve og Petit-Goâve. Sistnevnte ble den rikere. En kort stund var den en slags forgjenger som hovedstad for den rike franske kolonien Saint-Domingue.
Under jordskjelvene i 1770 og i 2010 ble byen hardt rammet.
Færder videregående skole

Teie videregående skole

Teie videregående ble opprettet i 1948 som Tønsberg yrkesskole. Før sammenslåingen i 2003 hadde skolen ca. 600 elever og 145 ansatte.

Tønsberg maritime videregående skole

I 1859 ble Tønsberg offentlige sjømannsskole startet. Senere ble den kalt Maskinistskolen. I 1968 flyttet skolen fra Haugar til nytt bygg vest for Nordbyen og fikk senere navnet Tønsberg maritime videregående skole (TMVS).

Olsrød videregående skole

Skolen ble opprettet i 1911 som husmorskole på Fossnes. Den ble flyttet til Olsrød i 1936.

Skoleanlegget ved Byfjorden i Tønsberg

Færder videregående skole flyttet inn i nytt bygg til skolestart i august 2014.